Rūdiškės

Rūdiškės – miestas Trakų rajono savivaldybėje, 15 km į pietus nuo Trakų. Seniūnijos ir seniūnaitijos centras. Stovi Rūdiškių Švč. Jėzaus Širdies bažnyčia (pastatyta 1932 m.), veikia Rūdiškių gimnazija, pirminės sveikatos priežiūros centras, paštas, geležinkelio stotis, Rūdiškių gimnazija, lopšelis‑darželis, amatų mokykla, vaikų muzikos mokykla, kultūros centras, biblioteka.

Etimologija 

Manoma, kad seniau gyvenvietės apylinkėse buvo lydoma balų rūda, todėl ji ir pavadinta Rūdiškėmis. Tačiau kalbininkai spėja, kad miesto vardas yra asmenvardinis vietovardis, kilęs nuo asmenvardžio Rūdys (ar Rūdis, Rūdė), pridedant priesagą -iškės.

Geografija 

Didžiausią seniūnijos dalį užima miškai. Rūdiškių miškai susideda iš 14 miškų (didžiausi – Rūdiškių, Tiltų. Jogėlonių, Strėvos, Pamerkių, Inklėriškių). Aplink Rūdiškes vandens telkinių nedaug. Upėmis išraižyta pietinė seniūnijos dalis. Yra du draustiniai: Ilgučio botaninis draustinis, įsteigtas 1960 m. ir Inklėriškių kraštovaizdžio draustinis, įsteigtas 1992 m.

Aplink Rūdiškių miestą aplinkui išsidėstę, net 58 kaimai priklausantys Rūdiškių seniūnijai. Toliausia nuo Rūdiškių nutolęs Lieponių kaimas. Didžiausi kaimai pagal gyventojų skaičių būtų Tiltų, Šklėrių, Ismonių ir Aluonos kaimai. Taip pat yra kaimų kuriuose 2009 metų duomenimis niekas negyvena, tai Varšuvėlės ir Važničionių kaimai. Yra kaimų, kuriuose 2009 metų duomenimis gyvena tik po vieną žmogų - tai būtų: Adomėlių, Pamerkių, Puponių kaimai.

Istorija 

Rūdiškių kaimas minimas nuo 1774 metų, kai jame buvo pastatyta bažnyčia. 

1792 m. Rūdiškėse buvo 3 namai, kuriuose galėjo gyventi 15-20 žmonių. Pradžioje miestelyje gyveno viso 3 žydai. 1866 metais kaime buvo tik keturios sodybos su 23 gyventojais ir dvi smuklės, su 7 žydais. 1864 m. vasario 15 d. atidaryta Rūdiškių geležinkelio stotis. Geležinkelio stotis buvo naudinga bei patogi kelionėms, susisiekimui tarp miestų žmonėms iš aplinkinių kaimų. Miestelis tuo išskirtinis, jog yra nutiesta geležinkelio trasa, kuri po kelių metų tapo įsimintina istorijos dalimi - geležinkelių bėgiais buvo vežami Lietuvos tremtiniai. Prasidėjus antrajam pasauliniam karui, prasideda trėmimai į Sibirą. Iš Rūdiškių buvo ištremta daugybė žmonių. 

XIX a. Rūdiškėse gyveno daug žydų, čia buvo Rūdiškių sinagoga. Kaimas didėjo ir 1891 metais Rūdiškės apėmė 101 kaimą ir pakilo iki miestelio rango. Pirmoji mokykla Rūdiškėse įkurta 1896 metais. 1916 m. miestelyje buvo įsteigta žydų biblioteka.

XIX a. pabaigoje – XX a. pirmoje pusėje buvo valsčiaus centras. 1940 m. įkurta biblioteka. Išsiplėtojus medžio apdirbimo pramonei, 1958 m. gegužės 15 d. tapo miesto tipo gyvenviete.

Rūdiškių gyventojai 1989 m. pirmieji pradėjo švęsti Jonines. 2010 m. patvirtintas Rūdiškių herbas, kuris simbolizuoja miestą supančią gamtą.

|}

Architektūra ir lankytinos vietos 

Miestelis prie Vilniaus-Gardino geležinkelio, pradėjo augti XIX a. Tada ir susiformavo gyvenvietės schema linijinis planas su keturkampe aikšte viduryje. Švč. Jėzaus širdies bažnyčia įkurta XVIII a. Dabartinė mūrinė pastatyta 1932 m., remontuota 1980 m. pastebima šiek tiek romantiško ir gotikos stiliaus savybių. Geležinkelio stoties senasis pastatas ir vandens bokštas yra Rūdiškių miesto architektūros paveldas.  Rūdiškėse yra išlikusių nemažai medinių namų.

Lankytinos vietos:

 Pirmųjų Rūdiškių geležinkelio tarnautojų namas.
 Vandens bokštas.
 Rūdiškių geležinkelio stotis
 Rampa.
 Radunskių arbatinė.
 Pirmasis mūrinis namas.
 Sinagogos vieta.
 Puckarniko namas.

Gyventojai

Tautinė sudėtis

Švietimo ir ugdymo įstaigos 
 Rūdiškių gimnazija.
 Lopšelis-darželis.
 Amatų mokykla „Sodžiaus meistrai“
 Rūdiškių muzikos mokykla.

Žymūs žmonės 
 Evelina Sašenko (1987–), Eurovizijos (2011) dainininkė, gimusi Rūdiškėse
 Valerijus Filonovas (1963–2010) žinomas muzikos pedagogas, pučiamųjų instrumentų orkestrų vadovas, švenčių meno vadovas ir dirigentas, mokytojas ekspertas.

Sportas

Futbolas 

Iki 2003 m. pabaigos Rūdiškių miestą atstovavo „Vėtros“ futbolo komanda, tais metais laimėjusi šalies pirmenybių bronzą ir pasiekusi taurės turnyro finalą. Dabar mieste žaidžia FK Rūdiškės futbolo komanda.

Miestų partnerystė 
  Zalevas, Lenkija

Šaltiniai

Nuorodos 
 Miesto tinklalapis